Mòdul de coordenades equatorials/galàctiques
El mòdul per a calcular les coordenades equatorials/galàctiques
Coordenades equatorials/galàctiques
Este mòdul convertix des de coordenades equatorials a coordenades galàctiques, i viceversa. Empleneu les dades necessàries en la secció corresponent; Coordenades equatorials (J2000) o Coordenades galàctiques. De manera alternativa, establiu les coordenades equatorials seleccionant un objecte mitjançant el diàleg Busca un objecte. D'esta manera es completaran les coordenades complementàries.
El mòdul conté un mode de treball per lots per a convertir diversos parells de coordenades alhora. Haureu de construir un arxiu d'entrada en què cada línia continga dos valors: els parells de coordenades d'entrada (equatorials o galàctiques). A continuació, especifiqueu quines coordenades s'estan utilitzant com a entrada, i identifiqueu els noms dels fitxers d'entrada i d'eixida. Finalment, premeu el botó Executa per a generar el fitxer d'eixida, el qual contindrà les coordenades convertides (equatorials o galàctiques, del complement que heu triat com als valors d'entrada).